Hann er stundum ríkjandi á stórum svæðum þar sem áður hafa verið birkiskógar . Á hálendinu vex hann einna helzt í fremur deigum lyngmóum . Hann þekkist á kringlóttum , gróftenntum , smáum blöðum . Ekki ósjaldan myndar hann kynblendinga við birki sem hafa odd á blöðunum líkt og birki , en blöðin eru minni en á birkinu og runninn er oftast meir eða minna jarðlægur , enn rís þó verulega hærra en fjalldrapinn . Kynblendingurinn er á íslenzku nefndur skógviðarbróðir . Bæði karl - og kvenreklar eru á sömu plöntunni , alsettir þrísepóttum rekilhlífum , og standa þrjú blóm innan við hverja þeirra . Kvenblómin eru með einni frævu með tveim , rauðum stílum í toppinn , karlblómin hafa tvo fræfla með gulum frjóhirzlum . Aldinið er örsmá hneta með vængjum sem hvor um sig er mjórri en hnetan . Fjalldrapagreinar , mynd tekin árið 1982 . Fjalldrapi með blómstrandi kvenreklum í Leifsstaðabrúnum , 11. júní 2006 .